**OBAVIJEST**

**o rezultatima dodatnog roka drugog dijela Otvorenog javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2024. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva pripravnika, donijelo je Odluku o dopunama Odluke o izboru pripravnika –doktora medicine i magistara farmacije za koje će se financirati pripravnički staž osnovom Otvorenog javnog natječaja iz 2024. godine.

Predmetnom Odlukom izvršen je odabir kandidata za provođenje pripravničkog staža prijavljenih na dodatni rok Otvorenog javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2024. godini, objavljen dana 22. srpnja 2024. godine (u daljnjem tekstu: Otvoreni javni natječaj).

Kandidati su odabrani prema uvjetima i kriterijima iz Otvorenog javnog natječaja i navedeni su u **Dodatku** **Liste prvenstva pripravnika** (nakon provedenog Otvorenog javnog natječaja u 2024. godini) - Prilog 1.

Izvod iz navedenog Dodatka Liste prvenstva pripravnika dostavit će se zdravstvenim ustanovama u kojima je kandidatima odobreno provođenje pripravničkog staža, a radi provođenja postupka u vezi sklapanja ugovora o radu na određeno vrijeme radi provođenja pripravničkog staža.

Zagreb, listopad 2024. godine